pythainlp/thai-wiki-dataset-v4 huggingface dataset:
คว็อน รี-เซ

คว็อน รี-เซ (16 สิงหาคม ค.ศ. 1991 – 7 กันยายน ค.ศ. 2014) หรือที่รู้จักกันในชื่อบนเวทีคือ รีเซ (RiSe) เป็นนักร้องเกาหลีใต้ เป็นอดีตสมาชิกของเลดีส์โค้ด สังกัดโพลาริสเอนเตอร์เทนเมนต์ โดยก่อนที่เธอจะเข้าร่วมวงเลดีส์โค้ด เธอได้เข้าร่วมประกวดมิสโคเรีย 2009 และได้รับมงกุฏในฐานะ "มิสโคเรียเจแปนจิน" นอกจากนี้ เธอยังเป็นที่รู้จักในฐานะ 12 สุดยอดผู้เข้าแข่งขันของรายการ"สตาร์ออดิชันเกรทเบิร์ธ" ของบริษัทกระจายเสียงและแพร่ภาพมุนฮวา ทั้งนี้ เธอเกิดที่เมืองฟูกูชิมะ ประเทศญี่ปุ่น เธอจึงมีความคล่องแคล่วในการใช้ภาษา ทั้งภาษาญี่ปุ่น และภาษาเกาหลี
ประวัติ.
รีเซเกิดที่ฟูกูชิมะ ประเทศญี่ปุ่นสำเร็จการศึกษาจากโรงเรียนมัธยมต้นฟูกูชิมะโคเรีย ก่อนจะย้ายมาเรียนที่โรงเรียนโตเกียวโคเรีย และเข้าศึกษาต่อที่มหาวิทยาลัยเซเค ในสาขาเศรษฐศาสตร์และบริหารธุรกิจ
การเสียชีวิต.
เมื่อวันที่ 3 กันยายน ค.ศ. 2014 เหล่าสมาชิกวงเลดีส์โค้ดได้ประสบอุบัติเหตุทางรถยนต์ โดยรถตู้ของพวกเธอได้พุ่งเข้าชนกับรั้วถนนในบริเวณใกล้เคียงกับพื้นที่ซินกัล-ดง บนทางด่วนยองดง ซึ่งอึนบี หนึ่งในสมาชิกของวงได้เสียชีวิตลงในที่เกิดเหตุ ในขณะที่มีข้อมูลอย่างไม่เป็นทางการรายงานว่าคนขับก็เสียชีวิตด้วยเช่นกัน โดยเธอและโซจองได้รับบาดเจ็บสาหัส ซึ่งรีเซยังคงอยู่ในสภาวะวิกฤติ และในวันที่ 7 กันยายน ค.ศ. 2014 เธอได้เสียชีวิตที่โรงพยาบาลมหาวิทยาลัยอาจู โดยที่ไม่ตื่นขึ้นมาจากอาการโคม่า
ฉื่อจี้

ไท่ฉื่อกงชู ("เอกสารของไท่ฉื่อกง") ปัจจุบันเรียกกันว่า ฉื่อจี้ ("บันทึกของฉื่อ") เป็นเอกสารที่ซือหม่า ถัน (司馬談) ขุนนางฝ่ายอาลักษณ์ตำแหน่งไท่ฉื่อลิ่ง (太史令) แห่งราชวงศ์ฮั่นตะวันตก (西漢) เริ่มเขียน และบุตรชาย คือ ซือหม่า เชียน (司馬遷) ขุนนางฝ่ายอาลักษณ์ตำแหน่งไท่ฉื่อกงแห่งราชวงศ์เดียวกัน เขียนต่อจนจบในราว 94 ปีก่อนคริสตกาล เนื้อหาว่าด้วยความเป็นมาของโลกดังที่ชาวจีนรับรู้ในยุคสมัยนั้น กินเวลา 2,500 ปีตั้งแต่รัชกาลจักรพรรดิหฺวัง (黃帝) ไปจนถึงรัชกาลจักรพรรดิฮั่นอู่ (漢武帝) ซึ่งเป็นช่วงเวลาของผู้เขียนเอง
เอกสารนี้ถือกันว่า เป็นตำราพื้นฐานในอารยธรรมจีน และทำให้ซือหม่า เชียน ได้รับยกย่องถัดจากขงจื่อ (孔子) และฉินฉื่อหฺวังตี้ (秦始皇帝) ว่า เป็นหนึ่งในผู้รังสรรค์จักรวรรดิจีน โดยมิใช่เพียงเพราะเขียนชีวประวัติของบุคคลต่าง ๆ ให้เป็นที่ยุติ แต่ยังเพราะได้ทำให้ทั้งขงจื่อและฉินฉื่อหฺวังตี้เกิดขึ้นได้อย่างแท้จริง เอกสารนี้เป็นต้นแบบของเอกสาร "เอ้อร์ฉือซื่อฉื่อ" (二十四史) ในสมัยหลัง เอกสารนี้ต่างจากงานเขียนประวัติศาสตร์ในโลกตะวันตกตรงที่เอกสารนี้มิได้ดำเนินเรื่องแบบต่อเนื่อง แต่แบ่งเรื่องออกเป็นส่วนย่อยมากมายที่เหลื่อมซ้อนกัน แต่ละส่วนว่าด้วยผู้นำและปัจเจกบุคคลคนสำคัญตลอดจนหัวเรื่องต่าง ๆ ที่สำคัญ
ประสิทธิ์ แดงดา

พันจ่าอากาศเอก ประสิทธิ์ แดงดา หรือ โค้ชสิทธิ์ เป็นทั้งอดีตหัวหน้าผู้ฝึกสอนสังกัดสโมสรฟุตบอลแอร์ฟอร์ซ ยูไนเต็ด รวมถึงเป็นบิดาของสองนักฟุตบอลทีมชาติไทย ซึ่งได้แก่ ธีรศิลป์ แดงดา และธนีกาญจน์ แดงดา
ประวัติ.
ประสิทธิ์ แดงดา เกิดที่จังหวัดสุรินทร์ ซึ่งเคยเป็นนักกีฬาฟุตบอลมาก่อน และในปี พ.ศ. 2553 เขาเคยทำหน้าที่เป็นผู้ฝึกสอนทีมสโมสรฟุตบอลแอร์ฟอร์ซ ยูไนเต็ด ร่วมกับวิชิต เสชนะ ในการคัดนักฟุตบอลเข้าร่วมทีม และเคยทำหน้าที่เป็นหัวหน้าผู้ฝึกสอนให้แก่ทีมดังกล่าวในปีต่อมา โดยในปี พ.ศ. 2554 นั้น เขาสามารถสร้างผลงาน จากการพาทีมแอร์ฟอร์ซ ยูไนเต็ด ชนะทีมสโมสรฟุตบอลแบงค็อก ยูไนเต็ด ได้ถึงถิ่นที่ 2 ประตูต่อ 0 แม้จะเหลือผู้เล่นเพียง 10 คนตั้งแต่นาทีที่ 20 ก็ตาม
ชีวิตส่วนตัว.
ประสิทธิ์ แดงดา มีคู่ชีวิตคือ กาญจนา แดงดา โดยทั้งสองมีลูกชายชื่อธีรศิลป์ แดงดา ซึ่งเป็นนักฟุตบอลกองหน้าทีมชาติไทย และลูกสาวชื่อธนีกาญจน์ แดงดา ซึ่งเป็นนักกีฬาฟุตบอลหญิงทีมชาติไทย ซึ่งลูกของประสิทธิ์ทั้งสอง ต่างได้รับการเสนอชื่อเข้าชิงรางวัลฟุตบอลสยามโกลเดนบอล ครั้งที่ 3 โดยธีรศิลป์ได้รับรางวัลสาขานักเตะยอดเยี่ยม และประสิทธิ์ได้เป็นตัวแทนเข้ารับรางวัลดังกล่าว
ทั้งนี้ ประสิทธิ์เคยจดบันทึกสิ่งที่ต้องการในชีวิต 10 ประการ ในช่วง 20 ปีก่อนที่ธีรศิลป์ แดงดา จะเดินทางไปทดสอบฝีเท้าที่ประเทศสเปน ซึ่งหนึ่งในนั้นคือ การเห็นลูกชาย ได้ไปแข่งขันฟุตบอลในต่างแดน
วอลเลย์บอลชายทีมชาติเช็กเกีย

วอลเลย์บอลชายทีมชาติเช็กเกีย เป็นทีมชาติวอลเลย์บอลของประเทศเช็กเกีย และเป็นส่วนหนึ่งในการแข่งขันวอลเลย์บอลนานาชาติ 
เอฟไอวีบี พิจารณาประเทศเช็กเกียเป็นผู้รับช่วงต่อจากเชโกสโลวาเกีย
วันออฟเดอะบอยส์ (อัลบั้มเคที เพร์รี)

วันออฟเดอะบอยส์  เป็นสตูดิโออัลบั้มชุดที่สองของนักร้องชาวอเมริกัน เคที เพร์รี และเป็นการเปิดตัวในค่ายเพลงครั้งใหญ่ ค่ายเพลงค่ายใหม่และชื่อในวงการชื่อใหม่เป็นการเปลี่ยนแปลงจากอัลบั้มเพลง แนวคริสเตียนร็อกที่มีชื่อเดียวกับเธอ อัลบั้มออกจำหน่ายวันที่ 17 มิถุนายน ค.ศ. 2008 โดยค่ายเพลงแคปิตอลมิวสิกกรุ๊ป ในอัลบั้มมีเพลงอันดับหนึ่งบนชาร์ตบิลบอร์ดฮอต 100 "ไอคิสด์อะเกิร์ล" รวมถึงเพลงที่ติดสามอันดับแรกอย่าง "ฮอตเอ็นโคลด์" เพลงที่ติดสิบอันดับแรกอย่าง "เวกกิงอัปอินเวกัส" และเพลงที่ติดสามสิบอันดับแรกอย่าง "ธิงกิงออฟยู" อัลบั้มได้เข้าชิงรางวัลแกรมมี 2 ครั้งในปี ค.ศ. 2009 และ 2010 อัลบั้ม"วันออฟเดอะบอยส์"ขายได้มากกว่า 5 ล้านหน่วยทั่วโลก
การเกิดอารมณ์เพศจากเครื่องแบบ

การเกิดอารมณ์เพศจากเครื่องแบบ  เป็นการเกิดอารมณ์เพศจากสิ่งเฉพาะ (sexual fetishism) ซึ่งบุคคลย้ำคิดและยึดติดกับผู้อื่นหรือตนสวมเครื่องแบบ
การเกิดอารมณ์เพศจากเครื่องแบบที่พบมากที่สุด คือ การเกิดอารมณ์เพศจากเครื่องแบบของพนักงานตำรวจ ทหาร นักเรียนหญิง นางพยาบาล เมดฝรั่งเศส บริกรหญิง ผู้นำเชียร์และกระต่ายเพลย์บอย บางคนยังเรียกเสื้อผ้าแม่ชีหรือแม้แต่ผ้ากันเปื้อนเป็นเครื่องแบบด้วย เครื่องแบบนั้นอาจสมจริง หรืออาจทำขึ้นให้เกี่ยวกับเพศมากขึ้นผ่านการใช้มินิสเกิร์ตที่สั้นมาก กระโปรงรัดก้นหรือเสื้อรัดทรงที่ยาวมาก ผ่านการใช้ถุงน่อง เสื้อรัดรูปร่างแห หรือส้นสูง หรือโดยทำจากหนังหรือลาเทกซ์ตามความชอบ บางครั้ใช้เครื่องแบบตามกิจกรรมที่กำลังทำ เช่น บางคนอาจสวมเครื่องแบบนางพยาบาลเพื่อสวนทวารหรือเครื่องแบบตำรวจเพื่อใส่กุญแจมือและขังบุคคล เป็นต้น สองคนอาจแต่งเป็นผู้ถูกกักขังสำหรับกิจกรรมนักโทษกับนักโทษในฉากเรือนจำหรือจำนนต่อผู้สวมบทบาทคนที่สาม (ผู้คุมเรือนจำ) ซึ่งอาจเพิ่มสัมผัสความสมจริงให้กับการเล่น นักระบำเปลื้องผ้าสวมเป็นพนักงานตำรวจเป็นที่นิยมในงานสังสรรค์วันเกิดหรือชายโสด หญิงนั้นเริ่มด้วย "การจับ" แขกหลอก ๆ มักด้วยกุญแจมือ ก่อนเริ่มเต้นประจำ
ภัคศรุจน์ นาคาฮาร่า

ฮิโรมาสะ นาคาฮาร่า - Hiromasa Nakahara หรือชื่อในวงการ "ภัคศรุจน์ นาคาฮาร่า" - Phaksaruj Nakahara ชื่อเล่น ฮิโร่ - Hiro เป็นนักแสดงและนายแบบลูกครึ่งญี่ปุ่น-ไต้หวัน เกิดเมืองไทยเมื่อวันที่ 26 สิงหาคม พ.ศ. 2527 และพักอาศัยที่ประเทศไทย เป็นลูกชายคนเล็ก มีพี่สาว 1 คน สามารถพูดได้ 4 ภาษา คือ ญี่ปุ่น ไต้หวัน อังกฤษ ไทย จบปริญญาตรีสาขาวิชาบริหารการโรงแรมและการท่องเที่ยว วิทยาลัยนานาชาติ มหาวิทยาลัยมหิดล (MUIC) เริ่มเข้าวงการจากการเป็น 1 ใน 50 หนุ่มโสดในฝัน CLEO ปี 2008 และโด่งดังจากการประกวดเป็นนักร้องในรายการสุภาพบุรุษบอยแบนด์ ทางสถานีวิทยุโทรทัศน์ไทยทีวีสีช่อง 3 และในช่วงปี 2010-2012 ภัคศรุจน์ นาคาฮาร่ามีผลงานโฆษณาในโทรทัศน์กว่า 30 ตัว และตัวที่สร้างชื่อทำให้คุ้นหน้าคุ้นตามากที่สุด คือโฆษณาโฟมล้างหน้า Vaseline MEN และละคร คู่กรรม ทางช่อง 5 ปัจจุบันผันตัวไปทำธุรกิจเต็มตัวกับร้านราเมน Marumomo หุ้นส่วนกับ ชนิดาภา พงศ์ศิลป์พิพัฒน์
ผลงาน.
โฆษณา.
ปี 2006
ปี 2009 
ปี 2010 
ปี 2011
ปี 2012
อำเภอพุกชัง

อำเภอพุกชัง ("Pukch'ang kun") เป็นอำเภอ ในจังหวัดพย็องอันใต้ซึ่งตั้งอยู่ในประเทศเกาหลีเหนือ
ในอำเภอแห่งนี้มีโรงงานไฟฟ้าที่ใหญ่ที่สุดในอำเภอคือ- โรงงานไฟฟ้าถ่านหินพุกชัง - มีกำลังการผลิดอยู่ที่ 1600 MW
การแบ่งเขตการปกครอง.
อำเภอพุกชังแบ่งออกเป็นหนึ่ง อึ๊บ (หมู่ป้าน), เก้า โรดด็องจู และยี่สิบ รี (หมู่ป้าน)
ค่ายแรงงาน.
ค่ายแรงงานหมายเลย 18 เป็นค่ายแรงงานที่ใหญ่ที่สุดที่ตั้งอยู่ในฝั่งตะวันตกบริเวณปากแม่น้ำแทด็อง มีนักโทษประมาณ 50,000 คนถูกบังคับใช้แรงงานที่ค่ายแห่งนี้
วอลเลย์บอลชายทีมชาติญี่ปุ่น

วอลเลย์บอลชายทีมชาติญี่ปุ่น  เป็นทีมชาติวอลเลย์บอลของประเทศญี่ปุ่น มีชื่อเล่นว่า "龍神 NIPPON" ซึ่ง "龍神" (อ่านว่า รีวจิน) แปลว่า "เทพเจ้ามังกร" และ "NIPPON" แปลว่า "ประเทศญี่ปุ่น"
กฤตฤทธิ์ บุตรพรม

กฤตฤทธิ์ บุตรพรม (เกิด 27 มกราคม พ.ศ. 2532) ชื่อเล่น บิ๊กเอ็ม เป็นนักแสดง นายแบบ ศิลปินชาวไทย มีชื่อเสียงจากการแสดงในภาพยนตร์เรื่อง "แหยมยโสธร 3 "อดีตนักแสดงสังกัดช่อง 7 เอชดี เป็นที่รู้จักจากบทบาท "อธิคม" ในละครเรื่อง "คีตโลกา"
ประวัติ.
กฤตฤทธิ์ เกิดเมื่อวันที่ 27 มกราคม พ.ศ. 2532 เป็นนักแสดงชาวไทยเกิดที่อำเภอกระนวน จังหวัดขอนแก่นสำเร็จการศึกษาระดับโรงเรียนมัธยมปลายที่โรงเรียนศรีกระนวนวิทยาคม จบการศึกษาปริญญาตรีที่คณะมนุษยศาสตร์และสังคมศาสตร์ สาขาภาษาอังกฤษ มหาวิทยาลัยมหาสารคามในครอบครัวมีพี่สาว 1 คน
ประวัติการงาน.
กฤตฤทธิ์ เริ่มเข้าสู่เส้นทางบันเทิงจากการประกวด Arrow Handsome Man 2013 ได้รับรางวัลรองอันดับ 1 ก่อนที่จะมีผลงานโฆษณาและถ่ายแบบตามมาหลายชิ้น ต่อมาเริ่มเป็นที่รู้จักมากขึ้น หลังจากที่เขาได้รับบทนักแสดงนำในภาพยนตร์เรื่อง "แหยมยโสธร 3" แสดงคู่กับ อิงฟ้า เกตุคำ ต่อมาเขาได้เซ็นสัญญากับช่อง 7 เอชดีในฐานะรับเชิญละครเรื่อง "บอดี้การ์ดสาว"
เมื่อในปี พ.ศ. 2560 เขามีผลงานการแสดงละครเรื่อง "นักรบตาปีศาจ" ตามด้วย "หงส์เหนือมังกร" เป็นต้นเป็นละครที่กฤตฤทธิ์ได้รับบทบาทการแสดงเพิ่มเติมและเป็นที่รู้จักกันในบทบาทพระเอกแถวหน้าในสังกัดช่อง 7 เอชดี
เมื่อวันที่ 6 มกราคม พ.ศ. 2566 ช่อง 7 ได้ออกแถลงการณ์ยุติการเป็นนักแสดงสังกัดช่อง 7 อยู่มา 9 ปีโดยละครเรื่องสุดท้ายที่เล่นไว้ให้กับทางช่อง 7 คือเรื่อง สัจจะในชุมโจร (เสือสั่งฟ้า 3)
โทเรย์แอร์โรส์ (ทีมวอลเลย์บอลชาย)

โทเรย์แอร์โรส์  เป็นสโมสรวอลเลย์บอลชายตั้งอยู่ในเมืองชิมะ, จังหวัดชิซูโอกะ ประเทศญี่ปุ่น ทีมนี้เข้าแข่งขันในวี.ลีก ดิวิชัน 1 โดยมีเจ้าของทีมคือบริษัทข้ามชาติโทเรย์อินดัสตรีส์
ชนะเลิศ (2 สมัย): 2004-05, 2008-09, 2016-17
รองชนะเลิศ (6): 1998-99, 1999-00, 2001-02, 2006-07, 2007-08 และ 2011-12
ชนะเลิศ (6 สมัย): 1961, 1963, 2002, 2005, 2006 และ 2011
รองชนะเลิศ (4): 1953, 1959, 2004 and 2009
ชนะเลิศ (2 สมัย): 2008 และ 2013
รองชนะเลิศ (1): 2012
เลดีส์โค้ด

เลดีส์โค้ด  เป็นเกิร์ลกรุปเกาหลีใต้ ที่ก่อตั้งโดยค่ายโพลาริสเอนเตอร์เทนเมนต์ในปี ค.ศ. 2013 ประกอบด้วยสมาชิกจำนวนห้าคนคือ แอชลีย์, รีเซ, โซจ็อง, ซูนี และอึนบี พวกเธอเปิดตัวในมินิอัลบัมชุด"โค้ด#01" โดยมีเพลงนำคือ "แบดเกิร์ล" ซึ่งเปิดตัว ณ วันที่ 7 มีนาคม ค.ศ. 2013
เมื่อวันที่ 3 กันยายน ค.ศ. 2014 รถตู้ของวงประสบอุบัติเหตุ ทำให้อึนบีเสียชีวิตในที่เกิดเหตุ สี่วันถัดมา รีเซที่ได้รับบาดเจ็บสาหัสจากเหตุการณ์ดังกล่าว ก็เสียชีวิตไปอีกหนึ่งคน ส่วนสมาชิกที่เหลือได้รับการรักษาจนปลอดภัย
ศตวรรษิกชน

ศตวรรษิกชน หรือ คนร้อยปี  คือบุคคลที่มีชีวิตอยู่ถึงหรือเกิน 100 ปี เนื่องจากความคาดหมายการคงชีพทั่วโลกมีค่าเฉลี่ยน้อยกว่า 100 ปี คำว่าศตวรรษิกชนจึงมักเข้าใจว่าเป็นคนอายุยืน (longevity) 
ศตวรรษิกชนที่มีชีวิตอยู่ถึงอายุ 110 ปีหรือมากกว่า (supercentenarian) มีเพียงประมาณ 1 ใน 1,000 ของศตวรรษิกชนทั้งหมดเท่านั้น สิ่งที่หายากกว่าคือคนที่มีชีวิตอยู่ถึงอายุ 115 ปี โดยในประวัติศาสตร์ที่เคยมีการบันทึกไว้ปรากฏว่า มีเพียง 43 คนเท่านั้นที่มีอายุมากกว่า 115 ปี
ในปี ค.ศ. 2012 สหประชาชาติประมาณว่าทั่วโลกมีศตวรรษิกชนที่ยังมีชีวิตอยู่ 316,600 คน เนื่องจากความคาดหมายการคงชีพกำลังเพิ่มขึ้นทั่วโลก และประชากรโลกก็เพิ่มขึ้นอย่างรวดเร็ว มีการคาดการณ์ว่าจำนวนของศตวรรษิกชนจะเพิ่มจำนวนเร็วขึ้นในอนาคต ตามข้อมูลของสำนักงานสถิติแห่งชาติในสหราชอาณาจักร ทารกหนึ่งในสามที่เกิดใน ค.ศ. 2013 ในสหราชอาณาจักร คาดว่าจะมีชีวิตอยู่ได้ถึง 100 ปี
วอลเลย์บอลชายเวิลด์คัพ 2015

วอลเลย์บอลชายเวิลด์คัพ 2015  เป็นการแข่งขันวอลเลย์บอลชายระหว่างประเทศ จะจัดแข่งขันระหว่างวันที่ 8-23 กันยายน พ.ศ. 2558 ณ ประเทศญี่ปุ่น ซึ่งเป็นส่วนหนึ่งของวอลเลย์บอลรอบคัดเลือกโอลิมปิกฤดูร้อน 2016 โดย 2 ทีมที่ดีที่สุดในการแข่งขันครั้งนี้จะได้รับสิทธิ์เข้าแข่งขันกีฬาโอลิมปิกฤดูร้อน 2016 ในริโอเดจาเนโร, ประเทศบราซิล และเข้าร่วมกับบราซิลโดยเป็นประเทศเจ้าภาพ
การคัดเลือก.
12 ทีมที่ผ่านการคัดเลือกเข้ามาเล่นในรายการนี้ มาจาก:
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
รูปแบบการแข่งขัน.
<templatestyles src="Col-begin/styles.css"/>
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
หัวดับเพลิง

หัวดับเพลิง  เป็นหัวจ่ายน้ำพิเศษที่ช่วยให้นักดับเพลิง
สามารถดึงน้ำจากท่อประปาใหญ่ของท้องถิ่นมาใช้ในการดับเพลิงได้
ลักษณะของหัวดับเพลิงในปัจจุบัน จะเป็นเสาโลหะเตี้ยสีแดงและมีช่องใช้สำหรับต่อกับสายดับเพลิง
โดยจะตั้งอยู่บนทางเท้าในบริเวณชุมชนหรือย่านที่อยู่อาศัย
เมื่อเกิดเพลิงใหม้ นักดับเพลิงจะนำสายดับเพลิงมาต่อและล็อกกับช่องบนหัวดับเพลิง
จากนั้นใช้ประแจขันเปิดวาล์วบนหัวดับเพลิง ก็จะได้น้ำแรงดันสูงออกมาช่วยในการดับเพลิง
เผ่า (ชีววิทยา)

แปดลำดับขั้นสำคัญ ๆ ของการจำแนกชั้นทางวิทยาศาสตร์  ตามแผนภาพไม่ได้แสดงลำดับขั้นที่อยู่อื่น ๆ ที่อยู่ระหว่างนี้
เผ่า  เป็นขั้นอนุกรมวิธานที่อยู่สูงกว่าขั้นสกุล และอยู่ต่ำกว่าขั้นวงศ์และวงศ์ย่อย บางครั้งอาจจำแนกได้อีกเป็นขั้นเผ่าย่อย (subtribe)
เผ่าเป็นลำดับการจำแนกที่ไม่ใช่ลำดับการจำแนกหลัก จะนิยมนำมาใช้ในการแบ่งวงศ์ขนาดใหญ่ โดยจะแบ่งเป็นวงศ์ย่อยก่อน และหากวงศ์ย่อยยังมีขนาดใหญ่จึงจะแบ่งออกเป็นเผ่า ชื่อของเผ่าใช้ภาษาละตินและลงปัจจัย -eae สำหรับพืช โครมาลวีโอลาตา ฟังไจ และแบคทีเรีย ส่วนอาณาจักรสัตว์ ลงปัจจัย -ini เช่น ตระกูลย่อยของส้ม (Aurantioideae) แบ่งออกเป็น 2 เผ่า คือ Citreae และ Clauseneae
ชายผู้เห็นภรรยาเป็นหมวก

ชายผู้เห็นภรรยาเป็นหมวก  เป็นหนังสือที่พิมพ์ในปี ค.ศ. 1985 ของประสาทแพทย์ โอลิเวอร์ แซ็กส์ อธิบายประวัติผู้ป่วยของเขาบางคน ชื่อหนังสือมาจากกรณีศึกษาของชายผู้มีภาวะเสียการระลึกรู้ทางตา (visual agnosia) คือ "ชายผู้สำคัญผิดว่าภรรยาตนเป็นหมวก" ซึ่งมีการใช้ไปเป็นเรื่องอุปรากรที่เปิดฉากในปี ค.ศ. 1986
หนังสือมี 24 บทที่แบ่งออกเป็น 4 ภาค แต่ละภาคเป็นเรื่องเกี่ยวกับประเด็นหนึ่งของหน้าที่ในสมอง เช่น เรื่องความบกพร่องและเรื่องความเกินที่มีใน 2 ภาคแรก (โดยมีการเน้นที่สมองซีกขวา) ในขณะที่ภาคที่ 3 และภาคที่ 4 พรรณนาถึงสิ่งที่ปรากฏโดยอัตวิสัยกับคนไข้ โดยกล่าวถึงเหตุการณ์ที่มีการระลึกถึงเหตุการณ์ในอดีตโดยไม่มีสาเหตุ การรับรู้ที่เพี้ยนไป และความสามารถและลักษณะที่น่าอัศจรรย์ในบุคคลพิการทางสมอง
เนื้อความ.
บทต่าง ๆ ในหนังสือ เช่น 
เชิงอรรถ.
การอ้างผลที่ตามมา

การอ้างผลที่ตามมา
(argumentum ad consequentiam, คำละตินแปลว่า การให้เหตุผลโดยผลที่จะเกิดขึ้น) เป็นการให้เหตุผลที่สรุปว่าสมมติฐาน (ปกติจะเป็นความเชื่อ) เป็นจริงหรือไม่จริง โดยอาศัยเพียงว่าข้อตั้งจะให้ผลที่ตามมาอันน่าพึงใจหรือไม่น่าพึงใจ
การให้เหตุผลเช่นนี้เป็นรูปแบบหนึ่งของ การอ้างอารมณ์ (appeal to emotion) และเป็นเหตุผลวิบัติชนิดหนึ่ง
เพราะความน่าพึงใจของผลไม่ได้ทำให้เหตุผลนั้นเป็นจริง
นอกจากนั้นแล้ว เพราะจำแนกว่าผลนั้นน่าพึงใจหรือไม่น่าพึงใจ
จึงมีมุมมองที่เป็นอัตวิสัยโดยธรรมชาติ คือเป็นจริงสำหรับบางบุคคลเท่านั้น (เทียบกับเหตุผลที่ควรจะเป็นปรวิสัย คือเป็นความจริงกับทุกๆ คน)
รูปแบบทั่วไป.
การให้เหตุผลที่อาศัยการอ้างผลที่ตามมาโดยทั่วไปจะมีสองรูปแบบ
ถ้า "ก" จริง, "ข" จะเกิดขึ้น
"ข" น่าพึงใจ
ดังนั้น "ก" ต้องเป็นจริง
รูปแบบเชิงบวก.
ดังนั้น จึงมีลักษณะคล้ายกับเหตุผลวิบัติโดย wishful thinking (การคิดตามความปรารถนา)
ถ้า "ก" จริง, "ข" จะเกิดขึ้น
"ข" ไม่น่าพึงใจ
ดังนั้น "ก" ต้องไม่จริง
ในนิติศาสตร์.
ในนิติศาสตร์ การให้เหตุผลโดยความไม่สะดวกหรือที่เรียกว่า "argumentum ab inconvenienti" เป็นการอ้างผลที่ตามมาซึ่งไม่จัดว่าวิบัติ 
เพราะเป็นการแสดงว่า การกระทำที่เสนอนั้นจะสร้างความยากลำบากเกินเหตุ
ยกตัวอย่างเช่น ให้เหตุผลเช่นนี้เพื่อค้านกฎหมายที่บังคับผู้ให้กู้เงินแบบจำนองทรัพย์สิน ให้ต้องตรวจสอบว่าผู้ที่ต้องการยืมเงินมีสิทธิ์ในทรัพย์สินนั้นจริงๆ โดยสอบถามกับสำนักงานศาลทุกๆ แห่งทั่วประเทศ
เชิงอรรถและอ้างอิง.
<templatestyles src="Reflist/styles.css" />
พับเม็ดเซ็นทรัล

พับเม็ดเซ็นทรัล (PubMed Central; ตัวย่อ PMC) เป็นฐานข้อมูลที่ใช้เก็บบทความทางวิชาการฉบับเต็ม ที่สามารถเข้าถึงได้เป็นสาธารณะโดยไม่เสียค่าใช้จ่าย เป็นบทความซึ่งได้รับการตีพิมพ์เผยแพร่ในวารสารเกี่ยวกับชีวการแพทย์ (biomedical) และวิทยาศาสตร์ชีวภาพ (life sciences) โดยเป็นฐานข้อมูลเพื่องานวิจัยที่สำคัญฐานหนึ่งที่พัฒนาโดยศูนย์ข้อมูลเทคโนโลยีชีวภาพแห่งชาติ (National Center of Biotechnology Information; NCBI) ซึ่งเป็นส่วนหนึ่งของสถาบันสุขภาพแห่งชาติ (สหรัฐอเมริกา) (National Institute of Health; NIH) 
ข้อมูลใน PMC ไม่ได้มีแต่ข้อความในเอกสารเท่านั้น แต่จะมีการสร้างดัชนีและการเปลี่ยนรูปแบบของข้อความ 
เพื่อประกอบข้อความกับเมทาเดตา, ศัพท์การแพทย์ที่มีลิงก์ทางภววิทยา (medical ontologies), และตัวระบุเฉพาะ (unique identifiers) ที่เพิ่มคุณค่าให้กับบทความโดยมีโครงสร้างเป็น XML 
เนื้อหาที่บรรจุอยู่ใน PMC สามารถเชื่อมโยงไปยังฐานข้อมูลอื่น ๆ ของ NCBI และสามารถเข้าถึงได้โดยระบบค้นหาและค้นคืน Entrez (เป็นเครื่องมือการค้นหา ของ NCBI) 
ซึ่งเพิ่มประสิทธิภาพการค้นหา การอ่าน และการต่อยอดคลังความรู้ทางชีวการแพทย์นี้ ให้แก่สาธารณชน
PMCID.
PMCID ย่อมาจาก PubMed Central identifier เป็นรหัสสำหรับระบุเอกสารที่ตีพิมพ์ในฐานข้อมูลของ PubMed Central คล้ายกับ PMID ซึ่งใช้ระบุเอกสารที่อยู่ในฐานข้อมูลพับเมด PMCID ประกอบด้วยตัวอักษร "PMC" และตามด้วยตัวเลขเจ็ดหลัก
เชิงอรรถและอ้างอิง.
<templatestyles src="Reflist/styles.css" />
อะฮัด อิสราฟิล

อะฮัด อิสราฟิล (อักษรโรมัน: Ahad Israfil) เป็นผู้เคราะห์ร้ายถูกยิงด้วยปืนที่มาจากเมืองเดตัน รัฐโอไฮโอ ประเทศสหรัฐอเมริกา
เป็นกรณีที่น่าอัศจรรย์เพราะรอดชีวิตมาได้จากความบาดเจ็บที่ทำลายซีกสมองของเขาเกือบทั้งหมดซีกหนึ่ง
คือ ในปี ค.ศ. 1987 เมื่อมีวัย 14 ปี อะฮัดถูกยิงที่ศีรษะในที่ทำงานเมื่อนายจ้างของเขาปัดปืนตกลงที่พื้น
หลังจากผ่านการผ่าตัดที่ใช้เวลานานถึง 5 ช.ม. เขาได้ทำให้คุณหมอทั้งหลายเกิดความอัศจรรย์โดยพยายามที่จะพูด 
ความบาดเจ็บนั้นทำลายเนื้อเยื่อในสมองครึ่งศีรษะของเขา แต่ว่ามีหนังศีรษะที่เหลือรอดมาได้
หลังจากที่ น.พ. เจมส์ อะเพโซส์ ได้เติมส่วนพร่องในศีรษะของเขาให้เต็มด้วยซิลิโคน
ก็มีการเย็บหนังศีรษะกลับเข้าที่เดิมซึ่งหลังจากที่ผมงอกขึ้นก็ดูปกติดี
แม้ว่าปัจจุบันอะฮัดจะต้องใช้รถเข็นสำหรับคนไข้ แต่เขาก็ได้กลับคืนมาซึ่งการใช้สอยอวัยวะโดยมากของเขา แม้จนกระทั่งว่าได้เรียนจบปริญญา
เขาได้ปรากฏตัวในรายการโทรทัศน์ต่าง ๆ เป็นต้นว่าริปลีย์ เชื่อหรือไม่
เชิงอรรถและอ้างอิง.
<templatestyles src="Reflist/styles.css" />
จิตวิเคราะห์

จิตวิเคราะห์  เป็นชุดทฤษฎีและเทคนิคจิตวิทยาและจิตบำบัดที่เกี่ยวข้อง ซึ่งเดิมแพทย์ชาวออสเตรีย ซิกมุนด์ ฟรอยด์ ทำให้แพร่หลายและบางส่วนกำเนิดจากงานด้านการรักษาของโยเซฟ บรอแยร์ (Josef Breuer) และอื่น ๆ นับแต่นั้น จิตวิเคราะห์ได้ขยายและมีการทบทวน ปฏิรูปและพัฒนาในทิศทางต่าง ๆ เดิมโดยผู้ร่วมงานและศิษย์ของฟรอยด์ เช่น อัลเฟรด อัดแลร์และคาร์ล กุสทัฟ ยุงผู้พัฒนาความคิดของตนเองเป็นเอกเทศจากฟรอยด์ นักจิตวิทยาฟรอยด์ใหม่ (neo-Freudian) สมัยหลังมีเอริช ฟรอมม์, คาเริน ฮอร์ไน, แฮร์รี สแทก ซัลลิแวนและฌัค ลาคา (Jacques Lacan)
หลักพื้นฐานของจิตวิเคราะห์มีดังนี้
ในจิตวิเคราะห์ มีอย่างน้อย 22 ทฤษฎีเกี่ยวกับพัฒนาการทางจิตของมนุษย์ แนวทางสู่การรักษาหลายแนวทางที่เรียก "จิตวิเคราะห์" ก็มีหลากหลายเช่นเดียวกับทฤษฎี คำนี้ยังหมายถึง วิธีการวิเคราะห์พัฒนาการของเด็กอย่างหนึ่งด้วย
นักจิตวิทยาแบบฟรอยด์หมายความถึงประเภทการรักษาเจาะจงซึ่งผู้ป่วยวิเคราะห์ (analysand) แสดงความคิดของตนออกมาเป็นคำพูด ซึ่งรวมการเชื่อมโยงเสรี (free association) ความเพ้อฝันและฝัน ซึ่งนักวิเคราะห์จะชักนำความขัดแย้งไร้สำนึกที่ก่อให้เกิดอาการของผู้ป่วยและปัญหาบุคลิกออกมา แล้วตีความให้ผู้ป่วยเพื่อสร้างการหยั่งรู้ตนเองเพื่อทุเลาปัญหา นักิวเคราะห์เผชิญและระบุการป้องกัน ความปรารถนาและความรู้สึกผิดพยาธิวิทยาของผู้ป่วยให้ชัด ผ่านการวิเคราะห์ความขัดแย้งซึ่งรวมความขัดแย้งอันมีผลต่อการต่อต้านและที่เกี่ยวข้องกับกระบวนการถ่ายทอดปฏิกิริยาที่ถูกบิดเบือนให้นักวิเคราะห์ การรักษาจิตวิเคราะห์สามารถสร้างสมมุติฐานว่าผู้ป่วยเป็นศัตรูที่เลวร้ายที่สุดของตนในจิตไร้สำนึกอย่างไร จิตไร้สำนึก ปฏิกิริยาเชิงสัญลักษณ์ซึ่งมีประสบการณ์เป็นตัวกระตุ้นก่ออาการได้อย่างไร
จิตวิเคราะห์ได้รับการวิจารณ์จากแหล่งที่มากว้างขวาง นักวิจารณ์จิตวิเคราะห์สำคัญคนหนึ่งว่า จิตวิเคราะห์เป็นวิทยาศาสตร์เทียม กระนั้น จิตวิเคราะห์มีอิทธิพลแข็งแรงในสาขาจิตเวชศาสตร์ และในบางส่วนของสาขาอื่น
เวิลด์เกมส์ 2001

เวิลด์เกมส์ 2001  การแข่งขันนี้จัดขึ้นที่จังหวัดอากิตะ ประเทศญี่ปุ่น
ประเทศที่เข้าร่วมการแข่งขัน.
<templatestyles src="Col-begin/styles.css"/>
สนามกีฬาอากิตะยาบาเซะ

สนามกีฬาอากิตะยาบาเซะ  ตั้งอยู่ที่เมืองอากิตะ ประเทศญี่ปุ่น
ในปี ค.ค. 2001 สนามกีฬาแห่งนี้เป็นสนามกีฬาหลักของกีฬาเวิลด์เกมส์ ครั้งที่ 6 ที่ญี่ปุ่นเป็นเจ้าภาพ
วิภาษวิธี

วิภาษวิธี  เป็นวิธีการถกเถียงเพื่อระงับความไม่ลงรอยซึ่งอยู่กลางปรัชญายุโรปและอินเดียมาแต่สมัยโบราณ คำว่า dialectic กำเนิดในกรีซโบราณ และเพลโตทำให้แพร่หลายในบทสนทนาโสเครตีส วิภาษวิธีเป็นวจนิพนธ์ระหว่างบุคคลตั้งแต่สองคนขึ้นไปที่มีมุมมองต่างกันเกี่ยวกับหัวเรื่องหนึ่ง ซึ่งปรารถนาสถาปนาความจริงของสสารที่มีการถกเถียงด้วยเหตุผลชี้นำ
คำว่า วิภาษวิธี ไม่เป็นไวพจน์กับคำว่า การอภิปราย (debate) แม้ตามทฤษฎี ผู้อภิปรายไม่จำเป็นต้องมีอารมณ์ร่วมในมุมมองของตน แต่ในทางปฏิบัติ ผู้อภิปรายมักแสดงความยึดติดทางอารมณ์ซึ่งอาจบดบังการตัดสินด้วยเหตุผลได้ ผู้อภิปรายชนะโดยการโน้มน้าวฝ่ายตรงข้าม พิสูจน์ว่าการให้เหตุผลของตัวถูกต้อง หรือพิสูจน์ว่าการให้เหตุผลของฝ่ายตรงข้ามผิดรวมกัน การอภิปรายไม่จำเป็นต้องระบุผู้ชนะหรือผู้แพ้ชัดเจนในทันที ทว่า บ่อยครั้งผู้ชนะชัดเจนมักตัดสินโดยผู้พิพากษา คณะลูกขุนหรือโดยการเห็นพ้องต้องกันของกลุ่ม คำว่า วิภาษวิธี ยังไม่เป็นไวพจน์กับคำว่า วาทศิลป์ คือ วิธีหรือศาสตร์วจนิพนธ์ซึ่งมุ่งโน้มน้าว แจ้งหรือกระตุ้นผู้ฟัง นักวาทศิลป์มักใช้มโนทัศน์ เช่น "logos" หรือการอุทธรณ์เหตุผล "pathos" หรือการอุทธรณ์อารมณ์ และ "ethos" หรือการอุทธรณ์จริยศาสตร์ โดยเจตนาเพื่อชักจูงผู้ฟัง
สมเด็จพระวันรัต (จ่าย ปุณฺณทตฺโต)

สมเด็จพระวันรัต นามเดิม จ่าย ฉายา ปุณฺณทตฺโต เป็นสมเด็จพระราชาคณะ เจ้าอาวาสรูปแรกของวัดเบญจมบพิตรดุสิตวนารามราชวรวิหาร และอดีตเจ้าคณะใหญ่หนใต้
ประวัติ.
วัยเยาว์.
สมเด็จพระวันรัต มีนามเดิมว่า จ่าย เกิดเมื่อวันพฤหัสบดีที่ 20 สิงหาคม พ.ศ. 2400 ขึ้น 1 ค่ำ เดือน 10 ปีมะเส็ง เป็นบุตรนายยัง กับนางทรัพย์ ภูมิลำเนาอยู่บ้านรั้วใหญ่ อำเภอบางปะอิน จังหวัดพระนครศรีอยุธยา เมื่ออายุได้ 11 ปี ได้ย้ายมาอยู่วัดสามพระยา เพื่อศึกษาภาษาไทยและภาษาบาลีกับพระมหาฑิต อุทโย ผู้เป็นญาติ 
อุปสมบทและศึกษาปริยัติธรรม.
เมื่ออายุ 16 ปี ได้บรรพชาเป็นสามเณร แล้วไปศึกษาธรรมบทกับพระยาโหราธิบดี (บัว) ต่อมาในปี พ.ศ. 2420 ได้อุปสมบทเป็นพระภิกษุที่วัดกำแพง จังหวัดพระนครศรีอยุธยา พระปลัดพูนเป็นพระอุปัชฌาย์ พระปลัดแฟงและพระอาจารย์สอนเป็นคู่พระกรรมวาจาจารย์ บวชแล้วกลับมาเรียนกับพระมหาฑิตต่อ และเรียนมังคลัตถทีปนีกับพระปริยัติธรรมธาดา (ชัง) เมื่อพระมหาฑิตได้รับแต่งตั้งเป็นพระราชาคณะเจ้าอาวาสวัดอรุณราชวรารามราชวรมหาวิหารและวัดมหาธาตุยุวราชรังสฤษฎิ์ราชวรมหาวิหารตามลำดับ ท่านก็ได้ย้ายตามไปอยู่ด้วยด้วยทั้งสองอาราม
ศาสนกิจ.
หลังจบการศึกษาท่านยังคงอยู่วัดมหาธาตุฯ ต่อมา จนถึงปีชวด พ.ศ. 2443 โปรดให้อาราธนาไปครองวัดเบญจมบพิตร ต่อมาวันที่ 11 สิงหาคม พ.ศ. 2470 โปรดตั้งเป็นเจ้าคณะมณฑลพายัพ วันที่ 9 สิงหาคม พ.ศ. 2456 ได้รับแต่งตั้งเป็นผู้บัญชาการคณะมณฑลราชบุรี และวันที่ 14 มีนาคม พ.ศ. 2458 จึงโปรดให้บัญชาคณะสงฆ์ฝ่ายเหนือแทนสมเด็จพระมหาวีรวงศ์ (ยัง เขมาภิรโต)
มรณภาพ.
สมเด็จพระวันรัต (จ่าย ปุณฺณทตฺโต) เริ่มอาพาธด้วยโรคชรามาตั้งแต่ต้นปี พ.ศ. 2470 อาการทรงกับทรุดเรื่อยมา จนกระทั่งถึงแก่มรณภาพในวันที่ 11 ตุลาคม พ.ศ. 2471 เวลา 07:55 น. สิริอายุได้ 71 ปี 52 วัน พรรษา 51 พระบาทสมเด็จพระปกเกล้าเจ้าอยู่หัวพระราชทานน้ำหลวงอาบศพ โกศไม้สิบสองบรรจุศพ ตั้งบำเพ็ญกุศลศพที่ศาลาบัณณรศภาค ภายในวัดเบญจมบพิตร และโปรดให้พระสวดอภิธรรม 15 วัน 
วันที่ 15 พฤษภาคม พ.ศ. 2473 เจ้าพนักงานจัดเตรียมสถานที่ วันต่อมา เวลา 16.00 น. เปลื้องโกศ เชิญลองในออกจากศาลา ขึ้นเสลี่ยง เวียนรอบเมรุแล้วยกขึ้นตั้งเหนือจิตกาธาน ถึงเวลา 17.30 น. พระบาทสมเด็จพระปกเกล้าเจ้าอยู่หัวทรงทอดผ้าบังสุกุลและพระราชทานเพลิงศพแล้วเสด็จกลับ วันรุ่งขึ้นเจ้าภาพเก็บอัฐิตามประเพณี
ปีติพงศ์ พึ่งบุญ ณ อยุธยา

ปีติพงศ์ พึ่งบุญ ณ อยุธยา (เกิด 22 มกราคม พ.ศ. 2490) ปัจจุบันดำรงตำแหน่งประธานกรรมการในคณะกรรมการปฏิรูปประเทศด้านสังคมอดีตรัฐมนตรีว่าการกระทรวงเกษตรและสหกรณ์ในรัฐบาลพลเอก ประยุทธ์ จันทร์โอชา อดีตปลัดกระทรวงเกษตรและสหกรณ์ และอดีตปลัดกระทรวงทรัพยากรธรรมชาติและสิ่งแวดล้อม
ประวัติ.
ปีติพงศ์ เกิดเมื่อวันที่ 22 มกราคม พ.ศ. 2490 เป็นบุตรของนายเติมศักดิ์ พึ่งบุญ ณ อยุธยา กับนางประสพสาย พึ่งบุญ ณ อยุธยา สำเร็จการศึกษาระดับปริญญาตรีสาขาเศรษฐศาสตร์ จาก North East Missouri State University และนิติศาสตรบัณฑิต จากมหาวิทยาลัยรามคำแหง ระดับปริญญาโท MPA. จากมหาวิทยาลัยแคลิฟอร์เนียสเตท และหลักสูตรวิทยาลัยป้องกันราชอาณาจักร รุ่นที่ 33
ปีติพงศ์ พึ่งบุญ ณ อยุธยา สมรสกับนางวัฒนพร พึ่งบุญ ณ อยุธยา (สกุลเดิม อินทรกฤษณ์) มีบุตร 1 คน
การทำงาน.
ปีติพงศ์ เริ่มเข้ารับราชการในตำแหน่งวิทยากร กองศึกษาภาวะเศรษฐกิจ สำนักงานคณะกรรมการพัฒนาการเศรษฐกิจและสังคมแห่งชาติ เมื่อปี พ.ศ. 2514 เคยดำรงตำแหน่งหัวหน้าศูนย์วางแผนภาคเหนือ ในปี พ.ศ. 2516 ถึงปี พ.ศ. 2519 ต่อจากนั้นได้โอนย้ายมาดำรงตำแหน่งผู้อำนวยการกองจัดการปฏิรูปที่ดิน สำนักงานการปฏิรูปที่ดินเพื่อเกษตรกรรม (สปก.) กระทรวงเกษตรและสหกรณ์ จนกระทั่งดำรงตำแหน่งเป็นเลขาธิการ สปก. ในปี พ.ศ. 2530 และเป็นผู้ตรวจราชการกระทรวงเกษตรและสหกรณ์ ในปี พ.ศ. 2533
ในปี พ.ศ. 2535 ได้รับแต่งตั้งเป็นรองปลัดกระทรวงเกษตรและสหกรณ์ จากนั้นในปีเดียวกันได้รับแต่งตั้งเป็นเลขาธิการสำนักงานเศรษฐกิจการเกษตร กระทั่งในปี พ.ศ. 2539 ได้รับแต่งตั้งเป็นรองปลัดกระทรวงอีกครั้ง จนในที่สุดได้รับตำแหน่งปลัดกระทรวงเกษตรและสหกรณ์ เมื่อวันที่ 1 ตุลาคม พ.ศ. 2541 และถูกย้ายไปเป็นที่ปรึกษานายกรัฐมนตรีฝ่ายข้าราชการประจำ เมื่อวันที่ 24 เมษายน พ.ศ. 2546 และในปี พ.ศ. 2547 ได้รับแต่งตั้งเป็นปลัดกระทรวงทรัพยากรธรรมชาติและสิ่งแวดล้อม 
ต่อมาในปี พ.ศ. 2549 ได้รับแต่งตั้งเป็นประธานกรรมการสถาบันวิจัยและพัฒนาพื้นที่สูง (องค์การมหาชน) นับเป็นประธานกรรมการคนแรกของสถาบัน ในปี 2550 ได้รับแต่งตั้งเป็นประธานกรรมการบริหารของและสำนักงานพัฒนาเศรษฐกิจจากฐานชีวภาพ (องค์การมหาชน) ต่อมาในปี พ.ศ. 2555 ได้รับแต่งตั้งเป็นประธานกรรมการขององค์การมหาชน คือ ศูนย์ความเป็นเลิศด้านชีววิทยาศาสตร์ (องค์การมหาชน) 
ในปี พ.ศ. 2557 เขาได้รับแต่งตั้งเป็นรัฐมนตรีว่าการกระทรวงเกษตรและสหกรณ์ ในรัฐบาลของพลเอกประยุทธ์ จันทร์โอชา
ในวันที่ 6 พฤศจิกายน พ.ศ. 2557 เขาแต่งตั้งกรรมการผู้ทรงคุณวุฒิในคณะกรรมการพันธุ์พืช จำนวน 9 ราย<br>
ในวันที่ 4 ธันวาคม พ.ศ. 2557 เขาแต่งตั้งกรรมการผู้ทรงคุณวุฒิในคณะกรรมการควบคุมยาง จำนวน 7 ราย
ในปี พ.ศ. 2560 พลเอก ประยุทธ์ จันทร์โอชา แต่งตั้งเขาเป็น ที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560
เขาเป็นประธานกรรมการคณะกรรมการปฏิรูปประเทศด้านสังคมกรรมการผู้ทรงคุณวุฒิในคณะกรรมการพัฒนาและส่งเสริมองค์การมหาชน สมาชิกสภาขับเคลื่อนการปฏิรูปประเทศ ที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560 และ กรรมการผู้ทรงคุณวุฒิในคณะกรรมการนโยบายและแผนการบริหารจัดการทรัพยากรทางทะเลและชายฝั่งแห่งชาติ ด้านเศรษฐศาสตร์กระทรวงทรัพยากรธรรมชาติและสิ่งแวดล้อม
พรชัย รุจิประภา

พรชัย รุจิประภา เป็น ประธานกรรมการในคณะกรรมการปฏิรูปประเทศด้านพลังงาน รัฐมนตรีว่าการกระทรวงเทคโนโลยีสารสนเทศและการสื่อสาร ในรัฐบาลของพลเอกประยุทธ์ จันทร์โอชา อดีตปลัดกระทรวงพลังงาน และอดีตปลัดกระทรวงวิทยาศาสตร์และเทคโนโลยี
ประวัติ.
พรชัย รุจิประภา เกิดเมื่อวันที่ 19 เมษายน พ.ศ. 2495 เป็นบุตรของนายเทียม กับนางทวี รุจิประภา สำเร็จการศึกษาระดับปริญญาตรีด้านอุตสาหกรรมเกษตร จากมหาวิทยาลัยเกษตรศาสตร์ ระดับปริญญาโท รัฐประศาสนศาสตร์ จากคณะรัฐประศาสนศาสตร์ สถาบันบัณฑิตพัฒนบริหารศาสตร์ และปริญญาโทและปริญญาเอก ด้านเศรษฐศาสตร์ จากมหาวิทยาลัยเพนซิลเวเนีย
พรชัย สมรสกับนางอุษา รุจิประภา (สกุลเดิม เพิ่มพูน) เลขานุการกรมความร่วมมือระหว่างประเทศ กระทรวงการต่างประเทศ
การทำงาน.
พรชัย รุจิประภา เคยดำรงตำแหน่งรองเลขาธิการคณะกรรมการพัฒนาการเศรษฐกิจและสังคมแห่งชาติ เมื่อปี พ.ศ. 2542 เป็นรองปลัดกระทรวงพลังงาน ในวันที่ 3 กรกฎาคม ปี พ.ศ. 2546 และเป็นปลัดกระทรวงพลังงาน ในวันที่ 1 ตุลาคม พ.ศ. 2549 ในช่วงรัฐบาลพลเอกสุรยุทธ์ จุลานนท์ ระหว่างดำรงตำแหน่งปลัดกระทรวงพลังงาน ในรัฐบาล อภิสิทธิ์ เวชชาชีวะ เขาเป็นกรรมการศูนย์อำนวยการแก้ไขสถานการณ์ฉุกเฉิน เขาดำรงตำแหน่งดังกล่าวตั้งแต่วันที่ 7 เมษายน 2553 ถึง 30 กันยายน พ.ศ. 2553เขาพ้นจากตำแหน่งเนื่องจากได้รับการดำรงตำแหน่งปลัดกระทรวงวิทยาศาสตร์และเทคโนโลยี
จากนั้นจึงโอนมาดำรงตำแหน่งปลัดกระทรวงวิทยาศาสตร์และเทคโนโลยี ตั้งแต่วันที่ 1 ตุลาคม พ.ศ. 2553 ในช่วงรัฐบาลนายอภิสิทธิ์ เวชชาชีวะ
ในปี พ.ศ. 2557 เขาได้รับแต่งตั้งเป็นรัฐมนตรีว่าการกระทรวงเทคโนโลยีสารสนเทศและการสื่อสาร ในรัฐบาลของพลเอกประยุทธ์ จันทร์โอชา กระทั่งพ้นจากความเป็นรัฐมนตรี เมื่อวันที่ 19 สิงหาคม พ.ศ. 2558
บอคอตนิตซา

บอคอตนิตซา ([bɔxɔtˈnit͡sa]) เป็นหมู่บ้านในเทศบาลกาชีมีแยชดอลนือ เทศมณฑลปูวาวือ จังหวัดลูบลิน ประเทศโปแลนด์ ตั้งอยู่ทางตะวันตกของลูบลิน หมู่บ้านนี้มีประชากร 1,000 คน และตั้งอยู่ฝั่งขวาของแม่น้ำวิสตูลา
ไรอัน กุซแมน

ไรอัน กุซแมน (เกิด 21 กันยายน ค.ศ. 1987) นักแสดงและนายแบบชาวอเมริกัน เขาเป็นที่รู้จักในสังคมเมื่อรับบท Sean Asa ในภาพยนตร์เรื่อง สเต็ปโดนใจ หัวใจโดนเธอ (Step Up) ซึ่งส่งผลให้เขากลายเป็นนายแบบในเวลาต่อมา
เขาเกิดในเมือง Abilene รัฐเท็กซัส ผู้ปกครองของเขาคือ Lisa (née Hudson) มารดา, Ray Guzman บิดา และมีพี่ชายอีกหนึ่งคนคือ Steve. ต่อมาเขาย้ายไปเมืองแซคราเมนโต รัฐแคลิฟอร์เนีย โดยแม่ของเขาเป็นชาวเมืองนี้และอาศัยอยู่เมืองนี้ตั้งแต่ยังเด็ก ต่อมาเขาเข้าเรียนที่ Sierra College พ่อเขาเป็นชาวเม็กซิโก ส่วนแม่เขาเกิดที่รัฐแคลิฟอร์เนีย และมีเชื้อสายอังกฤษ สกอตแลนด์ เยอรมัน ฝรั่งเศส และเนเธอร์แลนด์
มีนาคม ค.ศ. 2013 เขารับบท Jake ในซีรีส์ทีวีเรื่อง Pretty Little Liars และคบหากับ Aria Montgomery
หนุมานประสานกาย

หนุมานประสานกาย (ชื่อวิทยาศาสตร์: "Schefflera leucantha") เป็นพืชชนิดหนึ่ง อยู่ในวงศ์เล็บครุฑ (Araliaceae) 
เป็นไม้พุ่มสูงประมาณ 1-4 เมตร แตกกิ่งก้านต่ำใกล้พื้นดิน เปลือกต้นสีเรียบเป็นสีน้ำตาล ใบเป็นใบประกอบแบบนิ้วมือ ดอกออกเป็นช่อที่ปลายกิ่ง ดอกมีขนาดเล็กสีขาว ผลมีเนื้อนิ่มรูปทรงกลมขนาดเล็ก 
หนุมานประสานกาย ใช้เป็นพืชสมุนไพรไทย ใช้ประโยชน์ในการรักษาโรค โดยใช้ใบสดเล็ก ๆ เคี่ยวให้เหลือ 1 ใน 3 ดื่มเป็นน้ำวันละ 2 ครั้ง ก่อนมื้ออาหารเช้า-เย็น เป็นเวลา 49 วัน รักษาโรคหืด
ซามี อัลญาบิร

ซามี อับดุลลอฮ์ อัลญาบิร (อังกฤษ:Sami Abdullah Al-Jaber,) เป็นอดีตนักฟุตบอลชื่อดังของทีมชาติซาอุดีอาระเบีย ประสบความสำเร็จอย่างมากมายกับอัลฮิลาล และเป็นชาวซาอุดีอาระเบียคนแรกที่ได้เล่นในลีกอังกฤษ กับสโมสรวูล์ฟแฮมป์ตัน วันเดอร์เรอร์ส
ในนามทีมชาติซาอุดีอาระเบีย ซามี อัลญาบิร เป็นผู้ทำประตูสูงสุดอันดับสองที่ 46 ประตู จากการลงสนาม 156 นัด เป็นรองเพียงแค่มะญีด อับดุลลอฮ์ ที่เป็นดาวซัลโวสูงสุดในทีมชาติ 
โดย อัลญาบิร เป็นนักฟุตบอลจากทวีปเอเซียที่มีโอกาสเล่นในฟุตบอลโลกถึง 4 สมัย ตั้งแต่ฟุตบอลโลก 1994 ถึงฟุตบอลโลก 2006 และยิงประตูในฟุตบอลโลกได้รวม 3 ประตู นอกจากนี้ยังเป็นหนึ่งในทีมชาติซาอุดีอาระเบียชุดคว้าแชมป์ เอเชียนคัพ ปี 1996 อีกด้วย
กล่องดนตรี

กล่องดนตรี  เป็นเครื่องดนตรีเล่นอัตโนมัติชนิดหนึ่ง
ซึ่งมีลักษณะเป็นกล่องไม้ ด้านในมีกลไกเป็นทรงกระบอกหรือจานโลหะที่มีปุ่มเล็กๆ ยื่นออกมาจำนวนมาก
เรียงตามจังหวะกับระดับโน้ตดนตรี และมีเข็มโลหะขนาดต่างๆ ซึ่งเป็นตัวกำเนิดเสียง
ติดตั้งเรียงตัวขวางทางหมุนของปุ่มโลหะเหล่านั้น
เมื่อผู้ใช้ไขลานของกล่อง ทรงกระบอกหรือจานโลหะนั้นจะหมุน
ทำให้ปุ่มโลหะเคลื่อนเข้ากระทบและดีดเข็มโลหะที่ติดตั้งไว้ เกิดเป็นเสียงดนตรี
กล่องดนตรีที่ซับซ้อนขึ้น อาจจะมีทรงกระบอกหรือจานโลหะหลายชิ้น
หรืออาจจะมีการติดตั้งกระดิ่งหรือกลองขนาดเล็กเพิ่มเติมอยู่ภายในด้วย
แม่น้ำอีโบลา

แม่น้ำอีโบลา  เป็นแม่น้ำที่อยู่ทางเหนือของสาธารณรัฐประชาธิปไตยคองโกและเป็นต้นน้ำของแม่น้ำมอนกาลาและเป็นสาขาของแม่น้ำคองโก มีความยาว 250 กิโลเมตร ใน พ.ศ. 2519 มีการค้นพบไวรัสอีโบลาครั้งแรกใกล้แม่น้ำสายนี้ จึงนำชื่อแม่น้ำมาตั้งเป็นชื่อไวรัส
หลิว หรูอี้

หลิว หรูอี้ พระราชโอรสองค์ที่ 4 และเป็นพระราชโอรสองค์โปรดของ จักรพรรดิฮั่นไท่จู่ ที่ต้องสิ้นพระชนม์ก่อนวัยอันควร
องค์ชายหลิว หรูอี้ประสูติเมื่อ 208 ปีก่อนคริสตกาล เป็นพระราชโอรสองค์ที่ 4 ในจักรพรรดิฮั่นไท่จู่หรือ หลิวปัง ปฐมจักรพรรดิแห่ง ราชวงศ์ฮั่นตะวันตก ที่ประสูติแต่ พระมเหสีชี 
การที่พระองค์ประสูติขึ้นมาทำให้ จักรพรรดินีฮั่นเกา หรือ หลู จื้อ มิพอพระทัยเพราะจะทำให้ตำแหน่งรัชทายาทของ หลิว อิ๋ง พระราชโอรสของพระนางต้องสั่นคลอนพระนางจึงวางแผนที่จะสังหารองค์ชายหรูอี้แต่จักรพรรดิฮั่นเกาจู่ก็ล่วงรู้แผนการนี้และพยายามที่จะหยุดยั้งแต่ไม่สำเร็จเพราะพระองค์สวรรคตเสียก่อนเมื่อ 195 ปีก่อนคริสตกาล
ในปีแรกแห่งรัชกาล จักรพรรดิฮั่นฮุ่ย องค์จักรพรรดิก็พยายามที่จะหยุดยั้งแผนการนี้แต่ก็ไม่สำเร็จเพราะองค์ชายหรูอี้ก็ได้ถูกปลงพระชนม์เมื่อ 194 ปีก่อนคริสตกาล ขณะพระชนม์ได้เพียง 14 พรรษา
หัวใจปฐพี

หัวใจปฐพี เป็นละครโทรทัศน์แนวโรแมนติก-ดราม่า-แอ็กชั่น โดยเนื้อหาในละครทั้งหมดเป็นการสอดแทรกแง่คิดและปลูกจิตสำนึกในการรักษาผืนป่าและแหล่งน้ำไว้ให้คงอยู่ต่อไปนานเท่านาน สร้างจากบทประพันธ์โดย ปิ่นเพชร บทโทรทัศน์โดย ติณณา ภูมิใจ ผลิตโดย บริษัท ทีวีซีน แอนด์ พิคเจอร์ จำกัด กำกับการแสดงโดย รัฐกิตติ์ กิตติรัฐธนะโภคิน อำนวยการดำเนินงานโดย ณัฏฐนันท์ ฉวีวงษ์ ลงเสียงประกอบโดย ปั้น-ปั้น ออกแบบฉากต่อสู้โดย ณฐกร ไตยกิศยเวศ นำแสดงโดย ทฤษฎี สหวงษ์, มทิรา ตันติประสุต, พิรัชต์ นิธิไพศาลกุล และ มณีรัตน์ ธรรมมณีวงศ์ หัวใจปฐพีออกอากาศทุกวันศุกร์-อาทิตย์ เวลา 20.15 - 22.45 น. เริ่มออกอากาศตอนแรกวันที่ 15 มีนาคม พ.ศ. 2558–17 เมษายน พ.ศ. 2558 ทางสถานีวิทยุโทรทัศน์ไทยทีวีสีช่อง 3
ครึ่งใจ

"ครึ่งใจ" เป็นซิงเกิลของ นภัทร อินทร์ใจเอื้อ หรือ กัน เดอะสตาร์ นักร้องจากเวทีเดอะสตาร์ ค้นฟ้าคว้าดาวปี 6 ประพันธ์เนื้อร้องโดย วรัชยา พรหมสถิต แต่งทำนองและเรียบเรียงโดย จิตรกร มงคลธรรม ออกจำหน่ายในวันที่ 23 มิถุนายน พ.ศ. 2556
เนื้อหาของเพลงพูดแทนผู้ชายที่เวลารักใครซักคน ก็อยากให้คนที่เค้ารักให้ใจกลับมา แม้ว่าจะได้แค่ครึ่งใจก็เพียงพอแล้ว
การตอบรับ.
เพลง "ครึ่งใจ" ติดอันดับสูงสุดที่ 3 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 7 กรกฎาคม พ.ศ. 2556 และอันดับสูงสุดที่ 3 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 25 สิงหาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
วิลเลียม โกลดิง

เซอร์ วิลเลียม โกลดิง (19 กันยายน ค.ศ. 1911 - 19 มิถุนายน ค.ศ. 1993) เป็นกวีและนักเขียนชาวอังกฤษ
ประวัติ.
วิลเลียม เจอรัลด์ โกลดิง เกิดเมื่อปี ค.ศ. 1911 บิดาของเขาเป็นครูใหญ่ที่โรงเรียน Marlborough Grammar School ส่วนมารดาทำงานเกี่ยวกับสิทธิสตรี โกลดิงเข้าเรียนที่โรงเรียนที่บิดาเขาสอนอยู่ ขณะที่อายุได้ 12 ปี เขาก็เขียนนวนิยายเรื่องแรกแต่ไม่สำเร็จ ต่อมาโกลดิงเรียนต่อที่มหาวิทยาลัยออกซฟอร์ด โดยเลือกเรียนวรรณกรรมอังกฤษแทนสาขาวิทยาศาสตร์ที่บิดาต้องการ หลังเรียนจบ เขาก็เป็นครูสอนปรัชญาและภาษาอังกฤษที่โรงเรียน Bishop Wordsworth’s School ในซอลส์บรี และออกกวีนิพนธ์ "Poems" ช่วงสงครามโลกครั้งที่สอง โกลดิงเข้าเป็นทหารในสังกัดราชนาวี มีส่วนในการจมเรือประจัญบานบิสมาร์ค หลังสงคราม เขากลับไปสอนหนังสือและเขียนนิยายต่อ จนในปี ค.ศ. 1954 โกลดิงก็ออกนิยายเล่มแรก "Lord of the Flies" (ชื่อไทย "จ้าวแห่งแมลงวัน" หรือ "วัยเยาว์อันสิ้นสูญ") ที่มาต่อมาถูกนำไปสร้างเป็นภาพยนตร์ 2 ครั้ง ในปี ค.ศ. 1980 เขาออกหนังสือ "Rites of Passage" ซึ่งทำให้เขาได้รับรางวัลแมนบุคเคอร์ สามปีต่อมา โกลดิงได้รับรางวัลโนเบลสาขาวรรณกรรม และอีกห้าปีต่อมา เขาก็ได้รับการแต่งตั้งให้เป็นอัศวินโดยสมเด็จพระราชินีนาถเอลิซาเบธที่ 2 แห่งสหราชอาณาจักร โกลดิงเสียชีวิตด้วยโรคหัวใจในปี ค.ศ. 1993 ขณะมีอายุได้ 81 ปี
อยู่เพื่อรัก

"อยู่เพื่อเกลียด" เป็นเพลงประกอบละครโทรทัศน์เรื่อง "จ้าวพายุ" ทางช่อง 5 ขับร้องโดย นภัทร อินทร์ใจเอื้อ หรือ กัน เดอะสตาร์ นักร้องจากเวทีเดอะสตาร์ ค้นฟ้าคว้าดาวปี 6 ประพันธ์เนื้อร้องโดย นาโต้ แต่งทำนองโดย นราธิป ปานแร่ และเรียบเรียงโดย ธนเดช ผาสุขธรรม ออกจำหน่ายในวันที่ 28 ตุลาคม พ.ศ. 2556 ส่วนมิวสิกวิดีโอนี้ เผยแพร่ครั้งแรกในวันที่ 27 พฤศจิกายน พ.ศ. 2556 เวลา 20.00 น ในยูทูบ
การตอบรับ.
เพลง "อยู่เพื่อรัก" ได้อันดับ 1 ของชาร์ต GMM Grammy Gmember Song Chart Top 100 ประประจำวันที่ 28 ตุลาคม พ.ศ. 2556 และ GMM Grammy Gmember MV Chart Top 5 ประจำวันที่ 28 ตุลาคม พ.ศ. 2556 จากการจัดอันดับของเว็บไซต์ Gmember.com
กาลเวลา (เพลงนภัทร อินทร์ใจเอื้อ)

"กาลเวลา" เป็นซิงเกิลของ นภัทร อินทร์ใจเอื้อ หรือ กัน เดอะสตาร์ นักร้องจากเวทีเดอะสตาร์ ค้นฟ้าคว้าดาวปี 6 ประพันธ์เนื้อร้องและแต่งทำนองโดย พณวรรธน์ พงศ์ภักดีบริบาล และเรียบเรียงโดย ศรายุทธ แสงชุมพล ออกจำหน่ายในวันที่ 12 มีนาคม พ.ศ. 2557 เพลงนี้ยังถูกรวมในอัลบั้มของ "10 Years Of Love บทเพลงรักจากเดอะสตาร์"
เนื้อหาพูดถึงมุมมองความรักดี ๆ แม้เวลาจะผ่านไปนานเพียงใด ก็ยังมีใครสักคนอยู่ข้างคุณเสมอ ได้
การตอบรับ.
เพลง "กาลเวลา" ติดอันดับสูงสุด 3 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 27 เมษายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ขอเป็นคนสุดท้าย

"ขอเป็นคนสุดท้าย" เป็นซิงเกิลที่ 2 ของ วรกร ศิริสรณ์ ผู้ชนะการแข่งขันเดอะสตาร์ ค้นฟ้าคว้าดาว ปี 10 ประพันธ์เนื้อร้อง-แต่งทำนองโดย S-ter (กร กีรติกวีกาญจน์) และเรียบเรียงโดย ภัทรกร ตั้งจิตรการุญ ออกจำหน่ายในวันที่ 24 พฤศจิกายน พ.ศ. 2557
เพลงนี้พูดถึงเรื่องราวของคนที่แน่วแน่กับความรัก และพร้อมจะรอถึงแม้ต้องเป็นคนสุดท้าย 
มิวสิกวิดีโอ.
มิวสิกวิดีโอนี้เผยแพร่ครั้งแรกในวันที่ 25 ธันวาคม พ.ศ. 2557 ถ่ายที่สตูดิโอรัตนโกสินทร์ศก ย่านสี่พระยา โดยมี เอสเธอร์ สุปรีย์ลีลา มาเป็นนางมิวสิกวิดีโอนี้ เรื่องราวของกั้งแอบชอบเอสเธอร์มานาน แต่ก็ได้เก็บไว้ในใจ เพราะเอสเธอร์มีแฟนแล้ว จนวันนึงเอสเธอร์อกหัก กั้งเลยเข้าไปช่วยดูแล เพื่อช่วยให้เอสเธอร์ผ่านการออดิชั่นให้ได้ ในฉากของเอสเธอร์กำลังซ้อมเต้นอยู่คนเดียว แต่ว่าเต้นเท่าไหร่ ก็เต้นไม่ได้ซักที เพราะก็มีแต่ภาพแฟนเก่าตอนที่เคยเต้นด้วยกันเข้ามาในหัว กั้งมาเห็นเลยเข้าไปช่วยเป็นคู่เต้นให้เอสเธอร์แทน ก่อนถ่ายกั้งและเอสเธอร์ขอเวลานอกทวนท่ากับครูฝึกเพื่อความแม่นยำ กั้งและเอสเธอร์ก็โชว์ลีลาเต้นได้พริ้วสุดๆ แถมจังหวะที่ทั้งคู่ต้องยังจ้องตากันหวานเยิ้มก็ไม่สะดุด จนมาถึง กั้งเห็นความน่ารักของเอสเธอร์ ก็อดใจไม่ไหว เผลอตัวเผลอใจก้มลงจูบเอสเธอร์ งานนี้กั้งกลับเป็นฝ่ายตกม้าตายเพราะจู่ๆ ก็หลุดเขินสาวเอสเธอร์ขึ้นมาซะงั้น แต่สุดท้ายก็ผ่านไปได้ด้วยดี
การตอบรับ.
เพลง "ขอเป็นคนสุดท้าย" ได้อันดับสูงสุด 1 ของชาร์ต GMM Grammy Gmember Song Chart Top 100 ประประจำวันที่ 1 ธันวาคม พ.ศ. 2557 และชาร์ต GMM Grammy Gmember Song Chart Top 5 ประประจำวันที่ 19 มกราคม พ.ศ. 2558 จากการจัดอันดับของเว็บไซต์ Gmember.com
เหยียน หุย

เหยียน หุย (งันเอี๋ยน)（颜回）เป็นคนรัฐหลู่ （鲁国人） เขาเป็นศิษย์คนโปรดของขงจื่อ ได้รับการยกย่องมเยจากขงจื่อมากที่สุดและบ่อยที่สุด เขาเป็นคนที่ฉลาดเฉลียว มีสติปัญญา เป็นคนใฝ่เรียน มีจิตใจมุ่งมั่น ขงจื่อถือว่า เหยียนหุย เป็นผู้ที่รักมนุษยธรรมอย่างแท้จริง เขามีฐานะยากจน เขามีอายุสั้นนัก เสียชีวิตเมื่ออายุได้เพียง 32 ปีเท่านั้น เหยียน หุย เป็นคนเงียบๆ ไม่อบเถียงหรือแย้งอะไรขงจื่อ หากเขาสามารถนำคำสอนทุกอย่างของขงจื่อไปปฏิบัติอย่างจริงจัง ดังนั้นขงจื่อจึงมีคุณลักษณะที่จะสืบต่อและประสานคำสอนของขงจื่ออันหลากหลายได้ดีที่สุด
ในคัมภีร์หลุน-อฺวี่ （论语 Lun Yu）มีคำพูดที่บันทึกไว้เกี่ยวกับเหยียน หุย หลายบท แต่ละบทจะแสดงถึงลักษณะต่างๆ ของเหยียน หุย และยังแสดงให้เห็นถึงความรู้สึกของขงจื่อที่มีต่อเหยียน หุย ด้วย ดังนี้
จากคำบันทึกเหล่านี้ แสดงให้เห็นว่าเหยียน หุย เป็นผู้ที่มีคุณธรรมสูง แม้แต่ขงจื่อก็ยังชื่นชม
ทางหลวงเอเชียสาย 13

ทางหลวงเอเชียสาย 13 (AH13) เป็นถนนเครือข่ายทางหลวงสายเอเชียประเภทสายรอง ระยะทางรวม 1,409 กิโลเมตร เส้นทางแยกมาจากทางหลวงเอเชียสาย 1 และทางหลวงเอเชียสาย 14 ในประเทศเวียดนาม เชื่อมต่อกับ ทางหลวงเอเชียสาย 1 และทางหลวงเอเชียสาย 2 ในประเทศไทย
รายละเอียดของเส้นทาง.
เริ่มต้นจากเมืองไชย แขวงอุดมไซ ประเทศลาว ผ่านทางหลวง 2W ผ่านพรมแดนลาวที่จุดผ่านแดนถาวรบ้านห้วยโก๋น ทางหลวงแผ่นดินหมายเลข 101 อำเภอเฉลิมพระเกียรติ จังหวัดน่าน ถึงสามแยกแม่จั๊ว อำเภอเด่นชัย จังหวัดแพร่ เลี้ยวซ้าย ผ่านทางหลวงแผ่นดินหมายเลข 11 ช่วงถนนพิษณุโลก - เด่นชัย ผ่านอำเภอเมืองอุตรดิตถ์ อำเภอตรอน อำเภอพิชัย จังหวัดอุตรดิตถ์ อำเภอพรหมพิราม อำเภอวัดโบสถ์ อำเภอเมืองพิษณุโลก ถึงสี่แยกอินโดจีน เลี้ยวขวาผ่านทางหลวงแผ่นดินหมายเลข 12 ช่วงถนนมิตรภาพ เลี้ยวซ้ายเข้าทางหลวงแผ่นดินหมายเลข 117 ช่วงถนนนครสวรรค์ - พิษณุโลก ผ่านอำเภอเมืองพิษณุโลก อำเภอบางระกำ จังหวัดพิษณุโลก ผ่านอำเภอวชิรบารมี อำเภอสามง่าม อำเภอโพธิ์ประทับช้าง อำเภอบึงนาราง อำเภอโพทะเล จังหวัดพิจิตร ผ่านอำเภอบรรพตพิสัย อำเภอเก้าเลี้ยว อำเภอเมืองนครสวรรค์ จังหวัดนครสวรรค์ บรรจบกับทางหลวงเอเชียสาย 1 และ ทางหลวงเอเชียสาย 2 ถนนพหลโยธิน ที่จังหวัดนครสวรรค์ รวมระยะทางที่ผ่านในประเทศลาว 203 กิโลเมตร และประเทศไทย 557 กิโลเมตร
ฟุตบอลเอเชียเยาวชนอายุไม่เกิน 23 ปี 2016 รอบคัดเลือก

การแข่งขันฟุตบอลเอเชียเยาวชนอายุไม่เกิน 23 ปี 2016 รอบคัดเลือก  เป็นการแข่งขันฟุตบอลระดับเยาวชนของทวีปเอเชียเพื่อคัดเลือกทีมฟุตบอลเข้าแข่งขันรายการฟุตบอลเอเชียเยาวชนอายุไม่เกิน 23 ปี 2016 รอบสุดท้ายซึ่งจัดขึ้นโดยสมาพันธ์ฟุตบอลเอเชีย ซึ่งผู้ชนะทั้ง 16 ทีม รวมเจ้าภาพคือกาตาร์ จะมีสิทธิ์ร่วมแข่งขันในรอบสุดท้าย ณ ประเทศกาตาร์ ในระหว่างวันที่ 12 - 30 มกราคม พ.ศ. 2559 และทีมชนะเลิศ 3 ลำดับแรกในรอบสุดท้ายจะได้สิทธิ์ในการแข่งขัน โอลิมปิกฤดูร้อน 2016 ณ ประเทศบราซิล สำหรับ เอเอฟซี ยู-23 แชมป์เปิยนชิพ จำกัดอายุนักฟุตบอลที่เกิดหลัง (หรือใน) วันที่ 1 มกราคม ค.ศ. 1993 (พ.ศ. 2536) เป็นต้นไป
รอบแบ่งกลุ่ม.
จะจัดแข่งขันระหว่างวันที่ 23–31 มีนาคม พ.ศ. 2558 (สำหรับกลุ่ม 5 ทีม ส่วนกลุ่ม 4 ทีมแข่งขันระหว่างวันที่ 27–31 มีนาคม พ.ศ. 2558)
ผู้ทำประตู.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
ดองกีคอง (ตัวละคร)

ดองกีคอง(; โรมาจิ: "Donkī Kongu")เป็นกอริลลาที่อาศัยอยู่ในบ้านต้นไม้มีเพื่อนสนิทชื่อดิดดี้ คองเป็นลิงแมงมุมใส่หมวกแก้ปสีแดงจะมีโลโก้นินเท็นโดติดไว้ด้วย เป็นศัตรูของมาริโอและ คิง เครูล ดองกี(อังกฤษ: Donkey) หมายความว่าโง่ในภาษาไทย ดองกีคองโดนสร้างโดยชิเงรุ มานากาโตะ
การปรากฏตัว.
ช่วงยุคเริ่มต้น.
ดองกีคองได้ปรากฏตัวในเกมดองกีคองเป็นเกมอาร์เคดที่โด่งดังเป็นเกมที่แสดงการปรากฏตัวของมาริโอ และ ดองกีคองในเกมนั้นมาริโอจะเป็นตัวละครฝ่ายดีและดองกีคองจะเป็นตัวละครฝ่ายร้ายแต่ว่าสุดท้ายดองกีคองก็เป็นฝ่ายแพ้และถูกมาริโอลักพาตัวแทนดังนั้นมาริโอจึงได้เป็นตัวละครฝ่ายร้ายแทนส่วนตัวละครฝ่ายดีคือดองกีคองจูเนียร์ในเกมดองกีคองจูเนียร์
ช่วงยุคกลาง.
แรก็ได้เป็นบริษัทที่พัฒนาเกมดองกีคองทำให้เกิดเกมที่มีชื่อว่าดองกีคองคันทรีเป็นเกมที่ได้แสดงการปรากฏตัวของคิง เครูล
ช่วงยุคล่าสุด.
เกมดองกีคองทำให้เกิดเกมที่มีชื่อว่าดองกีคองคันทรีรีเทิร์น
เอ็กซ์ตรีมรูลส์ (2015)

เอ็กซ์ตรีมรูลส์ (2015)  เป็นการแสดงมวยปล้ำอาชีพแบบ เพย์-เพอร์-วิว (PPV) ของศึกเอ็กซ์ตรีมรูลส์เป็นครั้งที่ 7 ดับเบิลยูดับเบิลยูอี (WWE) โดยมีกำหนดจัดวันที่ 26 เมษายน 2015 ที่สนามออลล์สเตตอะรีนา ที่เมืองโรสมอนต์ รัฐอิลลินอย สหรัฐอเมริกา เป็นศึกที่มีเน้นแมทช์การปล้ำที่หนักแน่น และฮาร์ดคอร์เป็นหลัก
เบื้องหลัง.
ในเรสเซิลเมเนีย ครั้งที่ 31 จอห์น ซีนา ได้เอาชนะ รูเซฟ และคว้าแชมป์ WWE United States Championship มาได้สำเร็จ และเป็นการพ่ายแพ้ครั้งแรกของรูเซฟ ในแบบจับกด ในวันที่ 2 เมษายน ได้มีการประกาศใน WWE.com ว่า ซีนา จะป้องกันแชมป์กับ รูเซฟ ในรอว์ วันที่ 13 เมษายน ได้มีการเพิ่มกติกาเป็นแมตช์การปล้ำ Russian Chain match
ในเรสเซิลเมเนีย ครั้งที่ 31 แดเนียล ไบรอัน ได้เป็นผู้ชนะในแมตช์การปล้ำไต่บันได และคว้าแชมป์ WWE Intercontinental Championship มาได้สำเร็จ คืนต่อมาในรอว์ วันที่ 30 มีนาคม แบด นิวส์ บาร์เร็ตต์ ได้มาลอบทำร้ายไบรอัน หลังแมตช์เจอกับ ดอล์ฟ ซิกก์เลอร์ ในวันที่ 6 เมษายน ได้มีการประกาศแมตช์ชิงแชมป์ระหว่างไบรอัน กับบาร์เร็ตต์ เมื่อวันที่ 26 เมษายนได้มีการประกาศใน WWE.com ว่าไบรอันจะไม่สามารถที่ร่วมปล้ำในครั้งนี้ได้ เนื่องจากการบาดเจ็บและการแข่งขันถูกยกเลิก แต่ก็ได้มีประกาศว่าบาร์เร็ตต์ จะต้องเจอกับ เนวิลล์ เป็นแมตช์ก่อนเริ่มรายการ
ในเรสเซิลเมเนีย ครั้งที่ 31 แรนดี ออร์ตัน ได้เอาชนะ เซท โรลลินส์ คืนเดียวกันในคู่เอก โรลลินส์ได้ใช้สิทธิ์กระเป๋ามันนีอินเดอะแบงก์ เอาชนะ บร็อก เลสเนอร์ และ โรแมน เรนส์ จนคว้าแชมป์ WWE World Heavyweight Championship เป็นสมัยแรก ในรอว์ วันที่ 6 เมษายน ออร์ตันได้เอาชนะไรแบ็กและเรนส์ ในแมตช์สามเส้า ทำให้ได้สิทธิ์ชิงแชมป์ WWE World Heavyweight Championship กับโรลลินส์ ในเอ็กซ์ตรีมรูลส์ ในรอว์ วันที่ 13 เมษายน ได้มีการเพิ่มกติกาเป็นแมตช์กรงเหล็ก โดยออร์ตัน ถูกแบนสั่งห้ามใช้ท่า RKO ในรอว์ วันที่ 20 เมษายน ทริปเปิลเอช ประกาศว่า เคน จะเป็นคนเฝ้าประตูกรงสำหรับแมตช์
ในรอว์ วันที่ 13 เมษายน เพจ ได้เป็นผู้ชนะใน แบทเทิลรอยัล และได้สิทธิ์ผู้ท้าชิงอันดับ 1 ในการชิงแชมป์ WWE Divas Championship กับ นิกกี เบลลา ล่าสุดเพจ ได้รับบาดเจ็บตามบท ทำให้ต้องถอนตัวจากการชิงแชมป์ดีวาส์ และให้ เนโอมี ชิงแทน
แบทเทิลรอยัล เพื่อหาผู้ท้าชิงแชมป์ดีวาส์.
ในรอว์ วันที่ 13 เมษายน บิ๊กโชว์ ได้ลอกบทำร้าย โรแมน เรนส์ และจับใส่ Chokeslam ลงบนหลังคารถ ในสแมคดาวน์ วันที่ 16 เมษายน WWE ได้ประกาศว่า โรแมน เรนส์ จะเจอกับ บิ๊กโชว์ ในแมตช์การปล้ำลาสแมนสแตนดิ้ง ในเอ็กซ์ตรีมรูลส์
ในสแมคดาวน์ วันที่ 16 เมษายน ได้ประกาศว่า ดอล์ฟ ซิกก์เลอร์ จะเจอกับ เชมัส ในเอ็กซ์ตรีมรูลส์ โดยผู้แพ้ต้องจูบก้นผู้ชนะ
ในรอว์ วันที่ 20 เมษายน ได้ประกาศว่า ดีน แอมโบรส จะเจอกับ ลุก ฮาร์เปอร์ ในแมตช์ชิคาโกสตรีทไฟท์
ในรอว์ วันที่ 20 เมษายน เดอะนิวเดย์ ได้เอาชนะ เดอะลูชาดรากอนส์ ทำให้ได้สิทธิ์ชิงแชมป์ WWE Tag Team Championship กับ ไทสัน คิด และซีซาโร
ข่าป่า

ข่าป่า ชื่อวิทยาศาสตร์: "Alpinia malaccensis" เป็นพืชในวงศ์ Zingiberaceaeเป็นพืชท้องถิ่นในอินโดนีเซียและมาเลเซียเป็นไม้ล้มลุกอายุหลายปี ลำต้นใต้ดินแบบเหง้า ใบเดี่ยว มีลิกุล ผิวใบด้านบนเรียบ ผิวใบด้านล่างมีขนสั้นสีขาวปกคลุม ก้านใบแผ่เป็นกาบหุ้มลำต้น ดอกช่อ มีขนสั้นสีน้ำตาลปกคลุม ดอกย่อยมีกาบหุ้ม ผลแบบแคบซูล รูปกลม สีเหลือง สกัดน้ำมันจากเหง้าแห้งได้ และใช้เป็นยาสมุนไพร ภาษากะเหรี่ยงเรียกเพาะเก่อ ช่อดอกอ่อน ชาวกะเหรี่ยงนำไปลวกจิ้มน้ำพริก ผลสุกรับประทานได้ รสหวานอมเปรี้ยว
Alpinia malaccensis

<ns>0</ns>
 <revision>
 <timestamp>2015-03-06T15:06:36Z</timestamp>
 <contributor>
 <username>PAHs</username>
 </contributor>
 <comment>เปลี่ยนทางหน้าไป ข่าป่า</comment>
 <origin>5821525</origin>
 <model>wikitext</model>
 <format>text/x-wiki</format>
สะแอะ

สะแอะ ชื่อวิทยาศาสตร์: "Capparis zeylanica" เป็นพืชในวงศ์ Capparaceae เป็นไม้เลื้อย เนื้อใบเหนียวคล้ายแผ่นหนัง มีขนสีน้ำตาลแดง กิ่งมีหนามโค้ง ดอกช่อ สีชมพูแกมเขียว มีแถบสีชมพูเข้ม ผลสดสีน้ำตาลแดง มีเมล็ดมาก รากฝนน้ำทาแก้ฝี พบได้ทั่วไปในจีนและอินเดีย สารสกัดเมทานอลจากใบใช้แก้โรคท้องร่วงในหนู หนอนหลายชนิดกินใบพืชนี้เป็นอาหาร
รายชื่อพระเกียรติยศในสมเด็จพระกนิษฐาธิราชเจ้า กรมสมเด็จพระเทพรัตนราชสุดา

สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงได้รับการทูลเกล้าฯ ถวายเครื่องราชอิสริยาภรณ์ รางวัลและพระเกียรติยศ ดังรายการต่อไปนี้
พระยศทหาร.
พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ พระราชทานพระยศทางทหารแก่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ตามลำดับ ดังนี้
เครื่องราชอิสริยยศ.
เมื่อพระองค์ทรงได้รับการสถาปนาพระอิสริยยศขึ้นเป็น "สมเด็จพระเทพรัตนราชสุดา เจ้าฟ้ามหาจักรีสิรินธร รัฐสีมาคุณากรปิยชาติ สยามบรมราชกุมารี" ในการพระราชพิธีเฉลิมพระชนมพรรษาพระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อวันที่ 5 ธันวาคม พ.ศ. 2520 นั้น พระองค์ทรงได้รับพระราชทานเครื่องประกอบพระราชอิสริยยศ ดังนี้ 
เครื่องราชอิสริยาภรณ์.
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงได้รับพระราชทานเครื่องราชอิสริยาภรณ์จากพระบาทสมเด็จพระเจ้าอยู่หัวและได้รับเครื่องราชอิสริยาภรณ์จากต่างประเทศ ดังต่อไปนี้
แพรแถบย่อเครื่องราชอิสริยาภรณ์.
แพรแถบย่อเครื่องราชอิสริยาภรณ์ที่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีทรงใช้ในฉลองพระองค์เครื่องแบบปกติ มีดังนี้:
"บัญชีรายชื่อนี้ยังไม่สมบูรณ์ คุณสามารถ[ เพิ่มเติมหรือแก้ไข] เพื่อให้สมบูรณ์ยิ่งขึ้น"
"บัญชีรายชื่อนี้ยังไม่สมบูรณ์ คุณสามารถ[ เพิ่มเติมหรือแก้ไข] เพื่อให้สมบูรณ์ยิ่งขึ้น"
"บัญชีรายชื่อนี้ยังไม่สมบูรณ์ คุณสามารถ[ เพิ่มเติมหรือแก้ไข] เพื่อให้สมบูรณ์ยิ่งขึ้น"
"บัญชีรายชื่อนี้ยังไม่สมบูรณ์ คุณสามารถ[ เพิ่มเติมหรือแก้ไข] เพื่อให้สมบูรณ์ยิ่งขึ้น"
"บัญชีรายชื่อนี้ยังไม่สมบูรณ์ คุณสามารถ[ เพิ่มเติมหรือแก้ไข] เพื่อให้สมบูรณ์ยิ่งขึ้น"
พรรณไม้ พันธุ์สัตว์ และสถานที่อันเนื่องด้วยพระนามาภิไธย.
พรรณไม้.
พรรณไม้พระราชทานชื่อ.
พรรณไม้ลูกผสม (Hybrid Plants) 
สถานที่.
<templatestyles src="Col-begin/styles.css"/>
<templatestyles src="Col-begin/styles.css"/>
<templatestyles src="Col-begin/styles.css"/>
เถาวัลย์ด้วน

เถาวัลย์ด้วน ชื่อวิทยาศาสตร์: "Sarcostemma viminale" เป็นพืชในวงศ์ Asclepiadaceae เป็นไม้เลื้อย น้ำยางขาว ไม่มีใบ ดอกสีเหลือง กลิ่นหอม ลำต้นใช้เป็นยาขับน้ำเหลือง
Sarcostemma viminale

<ns>0</ns>
 <revision>
 <timestamp>2015-03-06T15:48:20Z</timestamp>
 <contributor>
 <username>PAHs</username>
 </contributor>
 <comment>เปลี่ยนทางหน้าไป เถาวัลย์ด้วน</comment>
 <origin>5822202</origin>
 <model>wikitext</model>
 <format>text/x-wiki</format>
ส้มผด

ส้มผด หรือ "มะผด" ชื่อวิทยาศาสตร์: "Rhus chinensis" วงศ์ Anacardiaceae ภาษากะเหรี่ยงเรียกเส่ฉี่สะ เป็นไม้ยืนต้น เปลือกลำต้นสีน้ำตาลแดง กิ่งอ่อนและก้านใบมีขนสีน้ำตาลปกคลุม ใบประกอบ โคนก้านใบประกอบมีปีก หลังใบและท้องใบมีขนสีขาว ดอกช่อ ก้านช่อดอกมีขนปกคลุม มีกาบรองรับ ดอกย่อยเป็นดอกสมบูรณ์เพศ ขนาดเล็ก กลีบเลี้ยงมีขน กลีบดอกสีขาว เกสรตัวผู้ 5 อันเรียงตรงข้ามกับกลีบดอก อับเรณูสีเหลือง ผลแบบเมล็ดเดียว ขนาดเล็ก สุกแล้วเป็นสีแดง เมล็ดค่อนข้างกลม ชาวกะเหรี่ยงใช้ผลแห้งทำเครื่องดื่ม ผลแช่น้ำใช้ทามือและเท้าที่แตก ยอดอ่อนและช่อดอกนำมายำ ชาวขมุ ชาวลัวะและชาวถิ่น นำผลสดที่มีรสเปรี้ยวใส่แกง 
ส่วน โกฐกักกราจีน นั้นจะเป็นเครื่องยาที่ได้มาจากปุ่มหูดของพืชชนิดนี้ ที่เกิดขึ้นจากการที่มีแมลงมาเจาะกิ่งอ่อน แล้วพืชชนิดนี้จะสร้างปุ่มหูดขึ้นมา ภาษาจีนกลางเรียกเครื่องยานี้ว่า อู่เป้ยจื่อ (五倍子) หรือเรียกในภาษาจีนแต้จิ๋วว่า โหงวปวยจื่อ และชื่อสามัญว่า chinese gall โดยจะมักนิยมใช้แก้ไอขับเสมหะ แก้ท้องเสีย รักษาอาการริดสีดวงทวาร
ชูสิน โคนันทน์

ชูสิน โคนันทน์ (5 ธันวาคม พ.ศ. 2466 – 22 พฤษภาคม พ.ศ. 2545) อดีตสมาชิกสภาผู้แทนราษฎรจังหวัดสตูล 3 สมัย
ประวัติ.
ชูสิน โคนันทน์ เกิดเมื่อวันที่ 5 ธันวาคม พ.ศ. 2466 สำเร็จการศึกษาระดับมัธยมศึกษา จากโรงเรียนมหาวชิราวุธ จังหวัดสงขลา
ชูสิน โคนันทน์ เสียชีวิต เมื่อวันที่ 22 พฤษภาคม พ.ศ. 2545 สิริอายุรวม 78 ปี
การทำงาน.
หลังจากสำเร็จการศึกษา ชูสินได้ประกอบอาชีพทำไม้แปรรูปและตั้งโรงเลื่อย จนประสบความสำเร็จในฐานะนักธุรกิจ
งานการเมือง.
ชูสิน เข้าสู่วงการการเมือง ได้รับเลือกตั้งเป็นผู้ใหญ่บ้าน กำนัน สมาชิกสภาจังหวัด และ สมาชิกสภาเทศบาลเมืองสตูลตามลำดับ ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2512 ไม่สำกัดพรรคการเมือง และได้รับเลือกเรื่อยมารวม 3 ครั้ง 
สมาชิกสภาผู้แทนราษฎร.
ชูสิน โคนันทน์ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
นารูโกะ ยานางิวาระ

นารูโกะ ยานางิวาระ (; โรมาจิ: "Yanagihara Naruko"; เกิด: 26 มิถุนายน พ.ศ. 2402 — ตาย: 16 ตุลาคม พ.ศ. 2486) หรืออาจรู้จักในนาม ซาราวาบิ โนะ สึโบเนะ เป็นนางสนองพระโอษฐ์ และพระสนมในจักรพรรดิเมจิ ทั้งเป็นพระราชชนนีในจักรพรรดิไทโช โดยเธอเป็นสนมคนสุดท้ายที่ให้ประสูติกาลองค์จักรพรรดิของญี่ปุ่น
ประวัติ.
นารูโกะ ยานางิวาระเกิดในเกียวโต เป็นบุตรคนที่สองของมิตสึนารุ ยานางิวาระ  มหาดเล็กของจักรพรรดิ ทั้งเป็นวงศ์วานของเครือฟูจิวาระ นารูโกะมีพี่ชายคือ ซากิมิสึ ยานางิวาระ ผู้ร่วมสงครามโบชิงฝ่ายจักรพรรดิ เขาดำรงตำแหน่งเป็นรองผู้ว่าการภูมิภาคโทไกโด ก่อนรับตำแหน่งเป็นผู้ว่าราชการจังหวัดยามานาชิ ทั้งยังเป็นผู้ลงนามในสัญญาฟื้นฟูสัมพันธ์ทางการทูตระหว่างจีนกับญี่ปุ่น หลังทั้งสองก่อสงครามจีน–ญี่ปุ่นครั้งที่หนึ่ง
นารูโกะเป็นดรุณีแรกแย้มที่มีความเฉลียวฉลาด และมีรูปโฉมโนมพรรณสวยงาม ได้รับการยกย่องกันถ้วนหน้าในหมู่สนมฝ่ายใน ทั้งยังเก่งกาจการกวี และเข้าถวายตัวรับใช้พระราชวงศ์เมื่อปี พ.ศ. 2413 เริ่มด้วยการเป็นนางสนองพระโอษฐ์ในพระพันปีเอโช ก่อนได้รับแต่งตั้งเป็น "กนโนะเท็งจิ" (นางห้องพระบรรทม) เมื่อวันที่ 20 กุมภาพันธ์ พ.ศ. 2416 และรับราชการสนองพระเดชพระคุณเป็นพระสนมในจักรพรรดิเมจิ ประสูติกาลพระราชโอรส-ธิดา 3 พระองค์ ได้แก่
และหลังจากการประสูติกาลพระราชโอรสคือเจ้าชายโยชิฮิโตะแล้ว พระสนมนารูโกะก็พิกลจริตไม่สามารถสนองพระเดชพระคุณรับราชการในห้องพระบรรทมอีกเลย ส่วนพระราชโอรสพระองค์นั้นก็ประชวรด้วยพระโรคเดียวกับพระเชษฐภคินีและพระเชษฐภาดา และมีพระพลานามัยย่ำแย่ตั้งแต่ยังทรงพระเยาว์
พระสนมนารูโกะได้รับการแต่งตั้งเป็นนางสนองพระโอษฐ์ในปี พ.ศ. 2445 และหลังเจ้าชายฮะรุ สืบราชสมบัติขึ้นเป็นจักรพรรดิไทโชเมื่อปี พ.ศ. 2455 นางก็ได้รับเครื่องราชอิสริยาภรณ์และได้รับเกียรติหลายประการ แม้จะมีการโจษขานว่านางสติไม่สมประดี ครั้นเมื่อจักรพรรดิไทโชเสด็จสวรรคตในปี พ.ศ. 2469 อดีตพระสนมนารูโกะก็ได้รับการอนุญาตให้ปรากฏตัวหน้าพระแท่นพระบรมศพ
พระสนมนารูโกะเสียชีวิตเมื่อวันที่ 16 ตุลาคม พ.ศ. 2486 สิริอายุได้ 84 ปี ในรัชสมัยจักรพรรดิโชวะ โดยมีการปลงศพ ณ วัดยูเต็งจิ ย่านนากาเมงูโระ เขตเมงูโระ กรุงโตเกียว